**Η ΠΟΛΗ-ΚΡΑΤΟΣ ΚΑΙ Η ΕΞΕΛΙΞΗ ΤΩΝ ΠΟΛΙΤΕΥΜΑΤΩΝ**

**Πώς δημιουργήθηκε η πόλη-κράτος ;**

Μέχρι τον 8ο αιώνα στον ελληνικό χώρο υπήρχαν τα φυλετικά κράτη, μετά αυτά διασπάστηκαν (χωρίστηκαν) και δημιουργήθηκε η πόλη-κράτος.

**Πώς δημιουργήθηκε η πόλη-κράτος ;**

Αρχικά υπήρχαν διάφοροι συνοικισμοί, που ενώθηκαν και δημιούργησαν την πόλη (**το άστυ)**,γύρω από την ακρόπολη.

H ακρόπολη : βρίσκεται σε ένα ψηλό σημείο. Εκεί χτίζονται οι ναοί και τα δημόσια κτίρια.

Κάτω από την ακρόπολη : υπάρχουν οι κατοικίες και τα καταστήματα των ανθρώπων.

Γύρω από την πόλη χτίζονται τείχη, για να την προστατεύουν.

Στην **ύπαιθρο** : μένουν άνθρωποι που ασχολούνται με τη γεωργία και την κτηνοτροφία.

**Πώς αισθάνονται οι πολίτες μιας πόλης - κράτους ;**

Αισθάνονται ασφαλείς και ελεύθεροι, συμμετέχουν στη διακυβέρνηση της πόλης τους.

Για να προστατέψουν την πόλη τους δημιουργείται η «οπλιτική φάλαγγα» :είναι ο στρατός της πόλης, όπου συμμετέχουν όσοι μπορούν με τα χρήματά τους να αγοράσουν τα όπλα τους.

Αποτέλεσμα : αισθάνονται ίσοι μεταξύ τους, χωρίς κοινωνικές διαφορές.

**Τι σημαίνει πολίτευμα και ποια πολιτεύματα υπήρξαν στην πόλη-κράτος;**

**Το πολίτευμα** :είναι ο τρόπος που κυβερνιέται μια χώρα

Η πόλη-κράτος άλλαξε στο πέρασμα των χρόνων διάφορα πολιτεύματα :

1 Βασιλεία : κυβερνάει ένας, ο βασιλιάς

2. Αριστοκρατία : την εξουσία έχουν οι ευγενείς (οι άριστοι), οι πλούσιοι ιδιοκτήτες γης.

3 Ολιγαρχία : την εξουσία παίρνουν οι πλούσιοι έμποροι

4. Τυραννίδα : ο τύραννος εκμεταλλεύεται το λαό για δικό του όφελος και δε δίνει λογαριασμό σε κανένα για τις πράξεις του. Γνωστοί τύραννοι : ο Περίανδρος στην Κόρινθο, ο Πολυκράτης στη Σάμο, ο Πεισίστρατος στην Αθήνα.

5 Δημοκρατία : ο λαός συμμετέχει στη διακυβέρνηση του κράτους.